EPG โบรกแนะซื้อเป้า 14.80 บาท ลุ้นกำไร Q1 แตะ 312 ล้าน ทั้งปีแตะ 1.8 พันลบ.
EPG โบรกแนะซื้อเป้า 14.80 บาท ลุ้นกำไรไตรมาส 1/65 (เม.ย. - มิ.ย.65) แตะ 312 ล้าน ทั้งปีแตะ 1.8 พันลบ. ธุรกิจมาร์จิ้นสูง-เข้าสู่ช่วงการผลิตเพื่อโมเดลรถรุ่นใหม่
EPG โบรกแนะซื้อเป้า 14.80 บาท ลุ้นกำไร Q1 แตะ 312 ล้าน ทั้งปีแตะ 1.8 พันลบ. ธุรกิจมาร์จิ้นสูง-เข้าสู่ช่วงการผลิตเพื่อโมเดลรถรุ่นใหม่
5 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (5 ส.ค.65) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ราคาเป้าหมาย 14.80 บาท คาดกำไรไตรมาส 1/2565 (เม.ย.-มิ.ย.65) ที่ 312 ล้านบาท (ลดลง 30% เทียบช่วงเดียวกันของปีก่อน, ลดลง 7% เทียบไตรมาสก่อนหน้า) จากรายได้ลดลงเล็กน้อย โดยเฉพาะชิ้นส่วนยานยนต์ (จากการขาดแคลนชิป) และปัจจัยฤดูกาล โดย GPM ลดลงทั้ง เทียบช่วงเดียวกันของปีก่อน, เทียบไตรมาสก่อนหน้า ซึ่งแม้มีการปรับขึ้นราคาบางส่วนแต่ไม่พอชดเชยต้นทุนวัตถุดิบที่เพิ่มขึ้นได้
แนวโน้มกำไรไตรมาส 2/2565 (ก.ค.-ก.ย.) โต ทั้งเทียบช่วงเดียวกันของปีก่อน และเทียบไตรมาสก่อนหน้า จากการเริ่มรับรู้ผลการดำ เนินงาน 4Way Suspension ตั้งแต่ก.ค.65 โดยเป็นธุรกิจที่ margin สูง และเข้าช่วงการผลิตเพื่อโมเดลรถรุ่นใหม่ โดยประเมินกำไรปี 2566 ที่ 1.8 พันล้านบาท โต 13% เทียบช่วงเดียวกันของปีก่อน
ด้าน Valuation : ราคาหุ้นปัจจุบันซื้อขายที่ระดับ PER FY23FF ที่ 15 เท่า เป็นหุ้นได้ประโยชน์จากต้นทุนวัตถุดิบที่อิงราคาน้ำมันผ่านจุดพีก และอยู่ใน Theme การลงทุนทั้งกลุ่มรถยนต์ฟื้นตัว และแนวโน้มการใช้ Food packaging ขยายตัว